|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | |  | | | | | | | | | |
| **Tunika 4 līdz 16 gadus veciem bērniem** | |
|  | | Izmēri ( **a)-e)** ) | | | | | | | | | |
| **Dzija** | **Krāsas** | **a)** 4 g. | | **b)** 6 g. | | | **c)** 8/10 g. | | **d)** 12 g. | **e)** 14/16 g. | |
| **Phil Light** |  |  | | |  |  | |  | | |  |
| Krāsa Nr.1 (oriģinālā – Fuchsia), nepieciešamais kamolu skaits | | 1 | | | 2 | 2 | | 2 | | | 3 |
| Krāsa Nr.2 (oriģinālā – Chantilly), nepieciešamais kamolu skaits | | 1 | | | 2 | 2 | | 2 | | | 3 |
| **Adāmadatas Nr.6** | |  |  | | |  | |  | | |  |
| **Adījuma raksts** **(6 rindas)**  1., 3., un 5. rinda – pirmo valdziņu noceļ, pārējos ada labiski;  UZMANĪBU! 1. rindā 6. rindas apmetumu neizada, to nolaiž no kreisās adatas – veidojas garš valdziņš  2. un 4. rinda – pirmo valdziņu noceļ, pārējos ada kreiliski  6. rinda – pirmo valdziņu noceļ, pārējos ada tā: 1 apmetums ap adatu, valdziņu izada kreiliski, līdz rindas galam. | | | | | | | | | | | |
| **Adīšanas blīvums** 10x 10 cm – 13 valdziņi x 17 rindas | | | | | | | |  | | |  |

**MUGURPUSE**

Ar abu krāsu pavedieniem uzmet **a)** 42 v., **b)** 46 v., **c)** 54 v., **d)** 58 v., **e)** 66 valdziņus. Ada valnīti 2x2 (2 labiski, 2 kreiliski) 3 rindas.

Tālāk ada rakstā (sk. iepriekš), pirmoreiz sākot ar raksta 3. rindu, šajā rindā pieaudzējot 2 valdziņus izmēriem **a), b)** un **d).** Pēc pieaudzēšanas uz adatām jābūt **a)** 44 v., **b)** 48 v., **c)** 54 v., **d)** 60 v., **e)** 66 valdziņiem.

Ada **a)** 29 cm, **b)** 31 cm, **c)** 34,5 cm, **d)** 38 cm, **e)** 40 cm (no valnīša). Ievieto marķierus katrā pusē - (piedurknēm) un marķieri mugurpuses centrā.

Ada **a)** 43 cm, **b)** 47 cm, **c)** 52 cm, **d)** 58 cm, **e)** 62 cm (no valnīša). Sāk plecu noraukšanu un veido kakla izgriezumu (sk. zemāk). Pleca noraukšana pa izmēriem:

1. 2x 4 valdziņus un 1x – 5 valdziņus;
2. 1x 4 valdziņus un 2x – 5 valdziņus;
3. 1x 5 valdziņus un 2x – 6 valdziņus;
4. 2x – 6 valdziņus un 1x – 7 valdziņus;
5. 3x – 7 valdziņus.

Kakla izgriezums mugurpusē. Kad pirmie četri pleca valdziņi noraukti no abām pusēm (1. noraukšana), no labās puses norauc vienu plecu 2. reizi, tad norauc vidusdaļas valdziņus: (vienādu skaitu uz abām pusēm no marķiera): **a)** 10 valdziņus, **b)** 12- valdziņus, **c) 12** valdziņus**, d) 14** valdziņus, e) **16** valdziņus. Noada rindu līdz galam. Tālāk ada atsevišķi abas pleca daļas. Norauc otro plecu 2. reizi a) 4, b) 4, c) 5, d) 6 un e) 7 valdziņus. ada līdz rindas galam, pagriež adījumu. Norauc kakla izgriezuma 4 valdziņus, ada rindu līdz galam. Norauc plecu pēdējo reizi (attiecīgi 5/5/6/7/7/ valdziņus.

**PRIEKŠPUSE**

Ada tāpat kā MUGURPUSI līdz KAKLA IZGRIEZUMAM t.i., ada **a)** 40 cm, **b)** 43 cm, **c)** 48 cm, **d)** 53 cm, **e)** 57 cm no valnīša.

Kakla izgriezums priekšpusē. Norauc vidusdaļas valdziņus (vienādu skaitu uz abām pusēm no marķiera): **a)** 10 valdziņus, **b)** 12- valdziņus**, c)** 12 valdziņus, **d)** 14 valdziņus, **e)** 16 valdziņus. Tālāk katrā 2. rindā norauc **vienreiz** divus valdziņus katrā pusē, un **divreiz** - pa vienam valdziņam.

Plecu daļu norauc atsevišķi tādā pašā veidā kā mugurpusi

1. 2x 4 valdziņus un 1x – 5 valdziņus;
2. 1x 4 valdziņus un 2x – 5 valdziņus;
3. 1x 5 valdziņus un 2x – 6 valdziņus;
4. 2x – 6 valdziņus un 1x – 7 valdziņus;
5. 3x – 7 valdziņus.

**PIEDURKNES**

Uzmet **a)** 26 v., **b)** 26 v., **c)** 30 v., **d)** 30 v., **e)** 34 valdziņus. Ada valnīti 2x2 (2 labiski, 2 kreiliski) 3 rindas.

Pirmajā labiskā adījuma rindā, kas ir raksta 3. rinda, pieaudzē divus valdziņus. Uz adatām jābūt **a)** 28 v., **b)** 28 v., **c)** 32 v., **d)** 30 v., **e)** 34 valdziņiem.

Piedurknes platuma pieaudzēšana abās piedurknes pusēs pa vienam valdziņam:

1. divreiz katrā 10.rindā, divreiz – katrā 8. rindā (uz adatām pēc pieaudzēšanas – 36 v.)
2. divreiz katrā 8.rindā, piecas reizes – katrā 6. rindā (uz adatām pēc pieaudzēšanas – 42 v.)
3. piecas reizes katrā 8.rindā, trīs reizes – katrā 6. rindā (uz adatām pēc pieaudzēšanas – 46 v.)
4. trīs reizes katrā 8.rindā, septiņas reizes – katrā 6. rindā (uz adatām pēc pieaudzēšanas – 52 v.)
5. divpadsmit reizes katrā 6. rindā (uz adatām pēc pieaudzēšanas – 58 v.)

Norauc no labās puses, kad piedurknes garums pēc valnīša ir **a)** 26,5 cm, **b)** 31 cm, **c)** 36,5 cm, **d)** 42,5 cm, **e)** 46 cm.

Otro piedurkni ada tāpat.

Sašuj detaļu plecu un sānu šuves, iešuj piedurknes. Uzņem valdziņus ap kakla izgriezumu ar aprēķinu, lai valdziņu skaits dalītos ar 4. Ada valnīti 2 labiski, 2 kreiliski (3 rindas). Norauc. Iestrādā dzijas galus. Izmazgā ar rokām, nospiež dvielī, izžāvē uz horizontālas virsmas.

|  |
| --- |
|  |

©2023 tulkojums purrfectyarn